CELEX: 32017R1136
Language: sl
Date: 2017-06-14 00:00:00
Title: Izvedbena uredba Komisije (EU) 2017/1136 z dne 14. junija 2017 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Emmental de Savoie (ZGO))

27.6.2017   
            
            
               SL
            
            
               Uradni list Evropske unije
            
            
               L 164/52
            
         IZVEDBENA UREDBA KOMISIJE (EU) 2017/1136
   z dne 14. junija 2017
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Emmental de Savoie (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Francije za odobritev spremembe specifikacije za zaščiteno geografsko označbo „Emmental de Savoie“, registrirano v skladu z Uredbo Komisije (ES) št. 1107/96 (2).
            
         
               (2)
            
            
               Z dopisom z dne 23. novembra 2015 so francoski organi Komisijo obvestili, da je bilo na podlagi člena 15(4) Uredbe (EU) št. 1151/2012 gospodarskemu subjektu s sedežem na njihovem ozemlju, ki izpolnjuje pogoje iz navedenega člena, z Odlokom z dne 29. oktobra 2015 o zaščiteni geografski označbi „Emmental de Savoie“, objavljenim 7. novembra 2015 v Journal officiel de la République française, do 31. decembra 2017 odobreno prehodno obdobje. Med nacionalnim postopkom ugovora je navedeni gospodarski subjekt, ki je „Emmental de Savoie“ zakonito in neprekinjeno tržil vsaj pet let pred vložitvijo zahtevka, vložil ugovor zoper dejstvo, da mora vsaj 50 % osnovnega obroka krav molznic predstavljati voluminozna zelena krma vsaj 150 dni na leto, in navedel, da potrebuje določeno obdobje za prilagoditev svojega kmetijskega gospodarstva. Zadevni gospodarski subjekt je GAEC Le Seysselan, Vallod, 74910 SEYSSEL.
            
         
               (3)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (3).
            
         
               (4)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Emmental de Savoie“ (ZGO), se odobri.
   Člen 2
   Zaščita, odobrena s členom 1, velja za prehodno obdobje, ki ga je Francija z Odlokom z dne 29. oktobra 2015 o zaščiteni geografski označbi „Emmental de Savoie“, objavljenim 7. novembra 2015 v Journal officiel de la République française, na podlagi člena 15(4) Uredbe (EU) št. 1151/2012 odobrila gospodarskemu subjektu, ki izpolnjuje pogoje iz navedenega člena.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. junija 2017
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (ES) št. 1107/96 z dne 12. junija 1996 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92 (UL L 148, 21.6.1996, str. 1).
   
      (3)  UL C 64, 28.2.2017, str. 8.